Source: http://www.finlex.fi/fi/laki/alkup/1993/19930224
Timestamp: 2019-04-21 14:05:47+00:00
Document Index: 7381445

Matched Legal Cases: ['§ 21', '§ 4', '§9', '§12', '§12', '§13', '§16', '§21', '§24']

Asetus veronkantoasetuksen muuttamisesta 224/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 224/1993
Asetus veronkantoasetuksen muuttamisesta
muutetaan 1 päivänä joulukuuta 1978 annetun veronkantoasetuksen (903/78) 9 §:n 2 momentti, 12 §, 13 §, 16 §:n 1 momentti, 21 §:n 1 momentti ja 24 §,
sellaisina kuin niistä ovat 9 §:n 2 momentti 23 päivänä syyskuuta 1988 annetussa asetuksessa (811/88), 13 § 21 päivänä marraskuuta 1980 annetussa asetuksessa (748/80), 21 §:n 1 momentti mainitussa 23 päivänä syyskuuta 1988 annetussa asetuksessa ja 24 § 4 päivänä maaliskuuta 1983 annetussa asetuksessa (232/83), sekä
lisätään 6 §:ään uusi 2 momentti, jolloin nykyinen 2 momentti siirtyy 3 momentiksi, ja asetukseen uusi 12 a § seuraavasti:
Lääninverovirasto voi lyhentää suorittamatta olevan määrän myös silloin, kun lyhentämiseen voidaan käyttää samalta verovuodelta tai siihen rinnastettavalta veron määräämisperusteena olevalta muulta jaksolta suoritettavaa palautusta.
Jos suoritus on pienempi kuin 30 markkaa, sitä ei palauteta.
Veronkantolain 14 §:n mukaisia veronsaajaryhmien jako-osuuksia vahvistettaessa käytetään perusteena viimeksi toimitettua verotusta. Vahvistamisessa otetaan huomioon palkkatulojen ja muiden henkilökohtaisten tulojen kehitys sekä valtionveron, vakuutetun kansaneläkevakuutusmaksun ja sairausvakuutusmaksun, kunnallisveron ja kirkollisveron perusteissa tapahtuneet muutokset, sellaisina kuin ne on otettu huomioon kysymyksessä olevan verovuoden ennakkoperinnässä, sekä muut asiaan vaikuttavat muutokset.
Kunnan tai seurakunnan jako-osuuksia vahvistettaessa käytetään perusteena viimeksi toimitettua verotusta. Jako-osuuksia vahvistettaessa otetaan huomioon edellisten vuosien asukasluvun kehitys sekä verovuoden veroäyrin hinta.
Puun myyntitulosta vuosilta 1993 ja 1994 suoritettavat ennakonpidätykset otetaan huomioon 1 ja 2 momenteissa tarkoitettuja jako-osuuksia vahvistettaessa.
Veronkantolain 12 d §:n 3 momentissa tarkoitetut voimalaitosten sijaintikunnat, joiden jako-osuuksia vahvistettaessa kiinteistöäyreistä vähennetään voimalaitoskiinteistöistä harkintaverotuksin lisätty osuus, ovat Inkoo, Loviisa, Eurajoki, Naantali, Kristiinankaupunki, Ii, Muhos, Ristijärvi, Utajärvi, Vaala, Yli-Ii, Kemijärvi, Keminmaa, Rovaniemen maalaiskunta ja Tervola.
Veronkantolain 16 §:ssä tarkoitetussa maksuunpanotilityksessä suoritettavien tai perittävien määrien korotusprosentti on 15,5 prosenttia, jos maksuunpanotilitys tehdään verovuoden marraskuussa. Maksuunpanotilityksen siirtyessä tätä myöhemmäksi korotusprosenttia korotetaan yhdellä prosenttiyksiköllä alkavalta kalenterikuukaudelta.
Veronkantolain 18 ja 18 a §:ssä tarkoitetuissa oikaisu- ja lopputilityksissä suoritettavia tai takaisin perittäviä määriä korotetaan yhdellä prosentilla kultakin kalenterikuukaudelta laskettuna maksuunpanotilityskuukautta seuraavan kuukauden alusta kysymyksessä olevan tilityskuukauden loppuun.
Metsänhoitomaksua koskevissa veronkantolain 18 ja 18 a §:ssä tarkoitetuissa oikaisu- ja lopputilityksissä suoritettavia tai takaisin perittäviä määriä korotetaan yhdellä prosentilla kultakin kalenterikuukaudelta laskettuna säännönmukaisen metsänhoitomaksun kantokuukautta toiseksi seuraavan kuukauden alusta kysymyksessä olevan tilityskuukauden loppuun.
Kiinteistöveroa koskevissa oikaisu- ja lopputilityksissä suoritettavia tai takaisin perittäviä määriä korotetaan yhdellä prosentilla kultakin kalenterikuukaudelta laskettuna sen kuukauden alusta, joka lähinnä seuraa eräpäivänä kertyneen säännönmukaisen kiinteistöveron tilityskuukautta, kysymyksessä olevan tilityskuukauden loppuun.
Veronkantolain 2 a luvussa sekä 14-18 §:ssä ja 18 a §:n 1-3 momentissa tarkoitetut tilitykset tekee ja maksattaa Uudenmaan lääninverovirasto.
Jos veronkantolain mukaan kannettava tai perittävä määrä on pienempi kuin 50 markkaa, se jätetään kantamatta tai perimättä. Jos maksuvelvolliselle olisi alle 100 markan määrän kantamiseksi erikseen lähetettävä vero- tai maksulippu, määrä jätetään kantamatta. Jos palautettava määrä alittaa 30 markkaa, sitä ei palauteta.
6 §9 §12 §12 a §13 §16 §21 §24 §